Document ID: 32010R0327
Publication Date: 2010-04-21

Title and Content:
KOMISIJAS REGULA (ES) Nr. 327/2010
(2010. gada 21. aprīlis)
par atļauju jaunā veidā lietot preparātu 3-fitāze kā barības piedevu visām mazo putnu sugām (izņemot pīles) un dekoratīvajiem putniem (atļaujas turētājs BASF SE)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
tā kā:
(1)
Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība.
(2)
Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
(3)
Pieteikums attiecas uz atļauju fermentu preparātam 3-fitāze, ko iegūst no Aspergillus niger (CBS 101.672), lai to lietotu jaunā veidā kā barības piedevu mazo putnu sugām un dekoratīvajiem putniem un klasificētu piedevu kategorijā “zootehniskās piedevas”.
(4)
Ar Komisijas Regulu (EK) Nr. 243/2007 (2) minētā preparāta lietošana tika atļauta atšķirtiem sivēniem, gaļas cūkām un gaļas cāļiem, ar Komisijas Regulu (EK) Nr. 1142/2007 (3) - dējējvistām un gaļas tītariem, ar Komisijas Regulu (EK) Nr. 165/2008 (4) - pīlēm un ar Komisijas Regulu (EK) Nr. 505/2008 (5) - sivēnmātēm.
(5)
Ir iesniegti jauni dati, lai pamatotu pieteikumu atļaujai lietot preparātu mazo putnu sugām un dekoratīvajiem putniem. Eiropas Pārtikas nekaitīguma iestāde (“iestāde”) 2009. gada 9. februāra atzinumā (6) secināja, ka 3-fitāze nerada kaitīgu ietekmi uz dzīvnieku un cilvēku veselību vai vidi un ka tā efektīvi uzlabo barības sagremojamību. Iestāde neuzskata, ka ir vajadzīgas īpašas prasības uzraudzības veikšanai pēc preparāta laišanas tirgū. Tā arī pārbaudīja ziņojumu par barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
(6)
Preparāta 3-fitāze novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir piemērojama visās dalībvalstīs.
Briselē, 2010. gada 21. aprīlī

Classification:
Level 1 Categories: 100149
100147
100157
100156
Level 2 Categories: 100259
100215
100250
100196
Level 3 Categories: 13
711
1277
2479
6052
2711
1268
All Categories: 1277
1590
3730
4743
5451
6052
6322
6569